**Farské oznamy**

 **Palmová nedeľa rok A (2. 4. 2023)**

|  |  |  |
| --- | --- | --- |
| Pondelok | Pondelok Svätého týždňa | 7.00 |
| Utorok | Utorok Svätého týždňa | 7.00 |
| Streda | Streda Svätého týždňa | 17.30 |
| Štvrtok | Zelený štvrtok – Štvrtok Pánovej večere | 18.00 |
| Piatok | Piatok utrpenia Pána | 15.00 |
| Sobota | Svätá sobota | 19.45 |
| Nedeľa | Veľkonočná nedeľa Pánovho zmŕtvychvstania | 8.00; 9.30 0blazov a 11.00 Kotešová |

Palmovou nedeľou sme vstúpili do Svätého týždňa v ktorom svätá Cirkev slávi tajomstvá spásy, ktoré uskutočnil Ježiš v posledných dňoch svojho života. Pôstne obdobie pokračuje až do Zeleného štvrtka a večernou sv. omšou začína Veľkonočné trojdnie.

Dnes o 15.00 vás pozývam pomodliť sa krížovú cestu. Náš kostol bude otvorený do 18.00hod. Ak sa niekto nestihol vyspovedať, spoločné sväté spovede sú ešte dnes v Petroviciach a Kolároviciach a zajtra v Štiavniku a v utorok v Bytči.

Veľkonočné trojdnie začne vo štvrtok svätou omšou o 18.00. Na Veľký piatok o 9.00 sa budeme modliť pobožnosť krížovej cesty. Začneme od kostola a za dobrého počasia by sme išli ku krížu, ktorý zároveň posvätím. Na Veľký piatok zachovávame prísny pôst a zdržiavanie sa mäsitého pokrmu. Toto nariadenie zaväzuje veriacich od 14 do 60 roku života. Obrady na Veľký Piatok začnú o 15.00 hod. A po obradoch by sme si uctievali Ježišovo telo do 20.00hod. V tento deň začína i Novéna k Božiemu milosrdenstvu. Na Bielu sobotu začne adorácia o 8.30 hod. a bude trvať do obradov Veľkonočnej vigílie, ktorá začne o 19.45. Prosím, aby ste sa zapísali na adoráciu v piatok i sobotu v sakristii a v sobotu, aby ste si priniesli sviece na obnovenie krstných sľubov. Po sv. omšiach na Veľkonočnú nedeľu bude výročitá ofera a dnes po sv. omšiach je ofera pre potreby našej farnosti.

Prosím, keby sa do sakristie nahlásili ľudia, ktorí majú záujem čítať cez veľkonočné sviatky.

Prosím birmovancov, aby po sv. omši zostali v kostole a Janka im porozdáva nové kartičky na sv. omšu. Staré kartičky zozbierame po Veľkej noci.

Pravdepodobne v stredu doobeda budem chodiť spovedať chorých a nevládnych, ktorých ste nahlásili v sakristii. Predtým vám zavolám.

V zbierke pre prenasledovaných kresťanov sme prispeli 580eur.

Chcem sa poďakovať všetkým za vaše modlitby, finančnú podporu, za upratovanie, výzdobu i za každý druh pomoci. O upratovanie kostola prosím skupinku č.16.